CELEX: 32008R0564
Language: lt
Date: 2008-06-18 00:00:00
Title: 2008 m. birželio 18 d. Komisijos reglamentas (EB) Nr. 564/2008 dėl importo licencijų išdavimo pagal paraiškas, pateiktas per pirmąsias septynias 2008 m. birželio mėn. dienas pagal Reglamentu (EB) Nr. 1383/2007 leidžiamą naudoti paukštienos tarifinę kvotą

19.6.2008   
            
            
               LT
            
            
               Europos Sąjungos oficialusis leidinys
            
            
               L 160/19
            
         
      KOMISIJOS REGLAMENTAS (EB) Nr. 564/2008
   2008 m. birželio 18 d.
   dėl importo licencijų išdavimo pagal paraiškas, pateiktas per pirmąsias septynias 2008 m. birželio mėn. dienas pagal Reglamentu (EB) Nr. 1383/2007 leidžiamą naudoti paukštienos tarifinę kvotą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (1),
   atsižvelgdama į 2007 m. lapkričio 26 d. Komisijos reglamentą (EB) Nr. 1383/2007, nustatantį Tarybos reglamento (EEB) Nr. 779/98 taikymo taisykles, susijusias su leidimu naudoti tam tikras paukštienos, kurios kilmės šalis yra Turkija, sektoriaus produktų tarifines importo į Bendriją kvotas ir su jų administravimu (2), ypač į jo 5 straipsnio 5 dalį,
   kadangi:
   
               (1)
            
            
               Reglamentu (EB) Nr. 1383/2007 leista naudoti paukštienos sektoriaus produktų importo tarifines kvotas.
            
         
               (2)
            
            
               2008 m. liepos 1–rugsėjo 30 d. kvotos dalies importo licencijų paraiškose, pateiktose per pirmąsias 2008 m. birželio mėn. septynias dienas, nurodytas kiekis yra mažesnis už tai daliai skirtą kiekį. Todėl reikėtų nustatyti kiekius, dėl kurių paraiškų nebuvo pateikta, ir juos pridėti prie kitai kvotos daliai numatyto kiekio,
            
         PRIĖMĖ ŠĮ REGLAMENTĄ:
   1 straipsnis
   Kvotos, kurios eilės numeris 09.4103, kiekiai, dėl kurių pagal Reglamentą (EB) Nr. 1383/2007 importo licencijų paraiškų nebuvo pateikta, ir kuriuos reikia pridėti prie 2008 m. spalio 1–gruodžio 31 d. kvotos dalies kiekio, yra 750 000 kg.
   2 straipsnis
   Šis reglamentas įsigalioja 2008 m. birželio 19 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. birželio 18 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 282, 1975 11 1, p. 77. Reglamentas su paskutiniais pakeitimais, padarytais Reglamentu (EB) Nr. 679/2006 (OL L 119, 2006 5 4, p. 1). Reglamentas (EEB) Nr. 2777/75 bus pakeistas Reglamentu (EB) Nr. 1234/2007 (OL L 299, 2007 11 16, p. 1) nuo 2008 m. liepos 1 d.
   
      (2)  OL L 309, 2007 11 27, p. 34.